﻿ খালেদার মুক্তি নিয়ে যা বললেন
Tuesday, 24th March , 2020, 06:06 pm,BDST
লাস্টনিউজবিডি, ২৪ মার্চ: বিএনপির চেয়ারপারসন খালেদা জিয়াকে মুক্তি বিষয় নিয়ে স্বস্তিকর স্ট্যাটাস দিয়েছেন ঢাকা বিশ্ববিদ্যালয়ের শিক্ষক ড. আসিফ নজরুল। সাজা স্থগিত রেখে তাকে ছয় মাসের জন্য মুক্তি দেওয়ার সিদ্ধান্তে সরকারকে ধন্যবাদ জানিয়েছেন তিনি।
এই সিদ্ধান্তকে স্বাগত জানাই, সরকারকে ধন্যবাদ জানাই। বেগম জিয়ার মরনাপন্ন অবস্থা হয়েছে বলে এ সিদ্ধান্ত নেওয়া হয়েছে কিনা এনিয়ে সমাজে সন্দেহ থাকতে পারে। এমন ধারনাও থাকতে পারে যে করোনা পরিস্থিতির কারণে বাধ্য হয়ে এ সিদ্ধান্ত নেওয়া হয়েছে।
যে বিবেচনায় উনি সরকারের নির্বাহী আদেশে মুক্তি পাচ্ছেন একই বিবেচনায় কেন উনি জামিন পাননি কিছুদিন আগেও – এই প্রশ্ন তুলতে পারে কেউ।
আমি তবু সরকারের এ সিদ্ধান্তকে স্বাগত জানাই। কারণ উনার মুক্তির পেছনে যে বিবেচনা থাক না কেন, মুক্তির সিদ্ধান্তটি বেগম জিয়ার জন্য ভালো। আমাদের নেতা-নেত্রীরা একে অন্যের জন্য ভালো সিদ্ধান্ত নিলে তা দেশের জন্যও ভালো।
আরও পড়ুন: ডিআরইউ বন্ধ ঘোষণা
বেগম জিয়া দ্রুত সুস্থতা কামনা করছি। কামনা করছি বড় দু’দলের সম্পর্কের সুস্থতার।